stanford-oval/wikipedia huggingface dataset:
มังกรหยก (ละครโทรทัศน์ พ.ศ. 2560)
การเปลี่ยนแปลงจากบทประพันธ์

มังกรหยก 2017 มีการเปลี่ยนแปลงเนิ้อหาบางส่วนจากบทประพันธ์ เช่นกัน
ตอนออกอากาศใหม่ ๆ มีแฟน ๆ ของ มังกรหยก 2017 กล่าวว่าตรงกับบทประพันธ์ แต่ไม่นานผู้ที่อ่านนิยายจริง ๆ ได้ออกมากล่าวว่า มังกรหยก 2017 มีการเปลี่ยนแปลงจากบทประพันธ์เดิม อยู่พอสมควร ยกตัวอย่างเช่น
1. มีการเลื่อนพันธสัญญาใหม่กับพันธสัญญาเดิม
2. อึ้งย้ง ถูกสาวใช้สี่คนของ อาวเอี๊ยงโคก ลักพาตัวไป แต่ในหนังสือต้นฉบับ อึ้งย้ง สามารถปราบสาวใช้ทั้งแปดของ อาวเอี๊ยงโคก ได้ภายในหนึ่งลมหายใจ!
3.เวอร์ชันนี้ อึ้งย้ง ดูไม่ฉลาดเหมือนในบทประพันธ์ เนื่องจากในเวอร์ชันนี้ อึ้งย้ง เวลามีปัญหา เธอมักจะถาม ก๊วยเจ๋ง อยู่บ่อยครั้งว่าจะทำอย่างไร? ไอคิวของ อึ้งย้งฉบับ หลี่อี้ถง ลดลงอย่างมาก ต่ำกว่าของ ก๊วยเจ๋ง ทั้ง ๆ ที่ความจำของ ก๊วยเจ๋ง ไม่ดีเท่า อึ้งย้ง แต่ในเวอร์ชันนี้ ก๊วยเจ๋ง จำยาทั้งสี่ชนิดพูดถึงได้ดีกว่าอึ้งย้ง!
4.ในบทประพันธ์ ก๊วยเจ๋ง ยอมทิ้งทุกอย่างเพื่อไปอยู่กับ อึ้งย้ง บนเกาะดอกท้อ เพื่อแสดงให้เห็นว่าเขารัก อึ้งย้ง มากแค่ไหน แต่ในเวอร์ชันนี้ เปลี่ยนโครงเรื่องเป็น ก๊วยเจ๋ง ได้รับจดหมายจาก ฮั้วเจ็ง และคิดว่าเธอได้ตัดใจจากเขา จึงทำให้ ก๊วยเจ๋ง ตัดสินใจไปอยู่กับอึ้งย้งบนเกาะดอกท้อ ซึ่งทำให้ ก๊วยเจ๋ง เวอร์ชันนี้ รัก อึ้งยัง น้อยกว่าในนิยาย
5.หลังจากเกิดเหตุการณ์ร้ายครั้งใหญ่บนเกาะดอกท้อ ในนิยาย ก๊วยเจ๋ง โกรธและดูโหดร้าย กับ อึ้งย้ง เพราะความเข้าใจผิดคิดว่า พ่อของ อึ้งย้ง เป็นคนสังหารอาจารย์ของเขา
แต่ในเวอร์ชันนี้ มีการเปลี่ยนโครงเรื่องช่วงนี้ต่างจากในหนังสือต้นฉบับ และทำให้ ก๊วยเจ๋ง มีความรู้สึกสงสารและเห็นใจ อึ้งย้ง มากกว่างานสร้างเวอร์ชันอื่น!
6. กัวเต็งอัก บังคับให้ ก๊วยเจ๋ง สาบานด้วยพิษหลังจากการเกิดเหตุการณ์ร้ายครั้งใหญ่บนเกาะดอกท้อ
7.เห็นได้ชัดว่าในเวอร์ชันนี้ อาวเอี๊ยงโคก เรียก อาวเอี๊ยงฮง ว่าพ่อ ตอนอยู่บนเกาะ แต่หลังจากที่อาวเอี๊ยงโคก ตาย อาวเอี๊ยงฮง กลับบอกว่าคุณไม่เคยเรียกฉันว่าพ่อ!
และยังมีอีกหลายจุดที่ต่างจากบทประพันธ์
เกร็ดเล็กเกร็ดน้อย

มีแฟนคลับของ มังกรหยก ชุดนี้ ได้ทำการอ้างถึงตัวเลขยอดวิวที่ดูผ่านทางช่อง เช่น
Youku, Mango Tv, Douyin เป็นต้น
แต่นั้นคือยอดสตรีมมิ่ง ไม่ใช่ยอดตัวเลขของผู้ชมต่อคนผ่านทางช่องหลักที่ถูกนับเป็นคะแนนเรตติ้งของละครโทรทัศน์ตามมาตราฐานสากลที่ใช้ทั่วโลกกันมาอย่างยาวนาน ยอดผู้ชมของช่องเหล่านั้นเป็นเพียงตัวเลขยอดชม (ยอดวิว) คล้ายกับการดูฟรีผ่าน YouTube หรือ บางช่องอาจจะมีการเก็บค่าสมาชิก เช่น แนวทางธุรกิจของทุกแพลตฟอร์มคือ ดูฟรีบางส่วนโดยมีโฆษณารองรับ ถ้าอยากดูให้จบต้องจ่ายเงินเป็นสมาชิกเสียก่อน
ดังนั้น ตัวเลขยอดวิวที่ดูผ่านช่องเหล่านั้นทั้งหมดไม่ใช่ยอดเรตติ้งของผู้ชมจริงทางหน้าจอโทรทัศน์ และไม่เกี่ยวข้องใด ๆ กับเรตติ้งผู้ชมทางทีวีหลัก ทั้งสิ้น
เรตติ้งคนดูทางทีวี = 1 คนต่อ 1ตอน สามารถหาจำนวนคนดูที่ดูสดได้จริง เช่น มีการดูละครเรื่องนี้ตอนออกอากาศสด หนึ่งล้านคนดู เป็นต้น
ยอดวิว = นับจำนวนครั้งไม่ใช่จำนวนคน เช่น 1 คนสามารถดูกี่ครั้งก็ได้ บางคนดูเรื่องหนึ่ง 10 รอบก็มีและการเข้าไปดูทุกรอบถูกคิดเป็นยอดวิว เลยหาค่าคนดูต่อหัวต่อหนึ่งตอน ไม่ได้ ยกตัวอย่างเช่น ละครเรื่องนี้มียอดวิว 1 ล้าน ไม่ได้หมายความว่า มีคน 1 ล้านคนดูละครเรื่องนี้ แต่หมายถึง มีการเข้าไปดู 1 ล้านครั้ง (อาจจะมาจากคนดูแค่แสนคนก็ได้ แต่วนดูหลายรอบ)
แหล่งข้อมูลอื่น

มังกรหยก ที่อินเทอร์เน็ตมูวีเดตาเบส
| ด ค กจักรวาลของกิมย้ง |
| --- | --- |
นิยายขนาดยาว:  แปดเทพอสูรมังกรฟ้า  มังกรหยก  มังกรหยก ภาค 2  ดาบมังกรหยก  กระบี่ใจพิสุทธิ์  กระบี่เย้ยยุทธจักร   มังกรทลายฟ้า  เพ็กฮวยเกี่ยม  อุ้ยเสี่ยวป้อ  จอมใจจอมยุทธ  จิ้งจอกภูเขาหิมะ 
เรื่องสั้น:  กระบี่นางพญา  เทพธิดาม้าขาว  ดาบนกเป็ดน้ำ  จิ้งจอกอหังการ 
สุดยอดฝีมือที่ปรากฏ:  อาแช  หลวงจีนหอไตร  ลิ้มเซียวเอ็ง  เฮ้งเต็งเอี้ยง  อาวเอี๊ยงฮง  จิวแป๊ะทง  เตียซำฮง  ฟงชิงหยาง  อู๋หยาจื่อ  ตังฮึงปุ๊กป้าย  เซียซิหยี  เจี๊ยะพั่วเทียน  จอมยุทธหญิงชุดเหลือง  โอ้วเจ่กตอ 
ยอดฝีมือไม่ปรากฏ:  ต๊กโกวคิ้วป้าย  อึ้งเซียะ  โจ้วซือเอี้ย  เซียวเหยาจื่อ  ขันทีวังหลวง  ลิ้มเอี่ยงโต่ว 
ค่ายสำนัก:  บู๊ตึ๊ง  ง้อไบ๊  ช้วนจินก่า  เส้าหลิน  พรรคกระยาจก  สำนักคุนลุ้น  สำนักคงท้ง  สำนักหัวซาน  นิกายเม้งก่า  ห้าขุนเขากระบี่  สุสานโบราณ  วังคฤธรศักดิ์สิทธิ์  สราญรมณ์  พรรคตะวันจันทรา  พรรคฟ้าดิน  สำนักดาวดึงส์  สำนักกระบี่เหล็ก  สำนักฝ่ามือเหล็ก  สำนักเบญจพิษ(พรรคห้าพิษ)  หุบเขาไร้รัก  ตระกูลต้วน  ตระกูลมู่  ตระกูลเหวิน 
สุดยอดวิชา:  เคล็ดวิชาเพลงไม้ตีสุนัข  ดรรชนีกระบี่หกชีพจร  กระบี่แคว้นเวียด  คัมภีร์เปลี่ยนเส้นเอ็น  เก้าเอี้ยง  สิบเจ็ดฝ่ามือวิญญาณสลาย  เก้าอิม  เก้ากระบี่เดียวดาย  เพลงกระบี่ปราบมาร  คัมภีร์ทานตะวัน  ซิ้นเจี่ยวเก็ง  คัมภีร์งูทอง  เพลงดาบตระกูลโอ้ว  สิบแปดฝ่ามือพิชิตมังกร  เคลื่อนย้ายจักรวาล  มหาเวทดูดดาว  พลังคางคก  ฝ่ามือเหล็กลอยน้ำ  ดรรชนีเอกสุริยัน  ดรรชนีศักด์สิทธ์  เจ็ดหมัดพิการ  ยันต์เป็นตาย
ฉันรักทะเลที่มีเธอ

| ฉันรักทะเลที่มีเธอ |
| --- | --- |
I Sea U
แนว: จินตนิยม ดรามา
สร้างโดย: เลเซอร์แคทสตูดิโอ
เค้าโครงจาก: นวนิยายภาพของมุนินทร์ สายประสาท
บทประพันธ์: เตชิต เตชะสิริอังกูร
กำกับโดย: ณภัทร ปัทมสิงห์ ณ อยุธยา
แสดงนำ:   อังศุมาลิน สิรภัทรศักดิ์เมธา  เจสซี่ เมฆวัฒนา  วชิรวิชญ์ ชีวอารี 
ดนตรีแก่นเรื่องเปิด: Throw, Throw – อังศุมาลิน สิรภัทรศักดิ์เมธา
ประเทศแหล่งกำเนิด: ไทย
ภาษาต้นฉบับ: ไทย
จำนวนฤดูกาล: 1
จำนวนตอน: 16
การผลิต
ควบคุมงานสร้าง: วรเวช ดานุวงศ์
ความยาวตอน: 45 นาที
บริษัทผู้ผลิต: ทรูโฟร์ยู และเลเซอร์แคทสตูดิโอ
ออกอากาศ
สถานีโทรทัศน์: ทรูโฟร์ยู
ออกอากาศ: 20 กุมภาพันธ์ 2561 (2561-02-20) – 16 เมษายน 2561 (2561-04-16)
ฉันรักทะเล...ที่มีเธอ (อังกฤษ: I Sea U) สร้างจากหนังสือการ์ตูนยอดนิยมของมุนินทร์ สายประสาท เกี่ยวกับหญิงสาวที่เชื่อมั่นในรักแรกในวัยเด็ก ละครซีรีส์เรื่องนี้นำแสดงโดยอังศุมาลิน สิรภัทรศักดิ์เมธา, เจสซี่ เมฆวัฒนา และวชิรวิชญ์ ชีวอารี กำกับโดย ณภัทร ปัทมสิงห์ ณ อยุธยา และควบคุมงานสร้างโดยวรเวช ดานุวงศ์ สร้างโดยเลเซอร์แคทสตูดิโอและทรูโฟร์ยู
เรื่องย่อ

ทะเล เด็กสาวที่เติบโตมาใกล้ชายทะเลอาศัยและเล่นกับปีเตอร์เด็กชายชาวแคนาดา พวกเขาแยกจากกันเมื่อปีเตอร์ต้องออกจากหมู่บ้านพร้อมครอบครัวของเขา จากนั้นพวกเขาจะส่งภาพวาดเพื่อรักษาความผูกพันและความทรงจำที่มีต่อกัน มีอยู่ช่วงหนึ่งที่จดหมาย ภาพ และการตอบกลับของปีเตอร์หายไป ซึ่งทำให้ทะเลเศร้าใจ ปัจจุบัน ทะเลได้พบกับณภัทร เพื่อนบ้านหนุ่มสุดเท่ เธอได้เริ่มต้นประสบการณ์ใหม่ ๆ ที่น่าประทับใจ พวกเขามีความรู้สึกที่ดีต่อกัน
วันหนึ่ง เด็กชายมาถึงชายทะเลแล้วทิ้งภาพวาดของเขาไว้ที่ร้าน ทะเลสังเกตเห็นภาพนี้และนึกถึงปีเตอร์ทันที เป็นความรู้สึกคิดถึงสำหรับทะเล แต่ปีเตอร์กลับจำอะไรได้ไม่มากนัก จึงอยากสร้างความทรงจำใหม่กับเธอ เขากำลังซ่อนความลับบางอย่างกับเธอและยังพยายามแยกเธอจากณภัทรอีกด้วย ในอีกด้านหนึ่ง ทะเลกำลังครุ่นคิดถึงความคิดของเธอเกี่ยวกับความรักที่แท้จริงในวัยเด็กซึ่งเธอเก็บงำมาเป็นเวลาหลายปี โดยเธอสังเกตเห็นความแตกต่างบางอย่างระหว่างปีเตอร์ในปัจจุบันกับปีเตอร์ในความทรงจำ เธอยังสับสนกับความรักที่เธอมีต่อณภัทรในช่วงนี้และความรู้สึกที่มีต่อปีเตอร์เพื่อนในวัยเด็กของเธออีกด้วย
นักแสดง

| นักแสดงหลัก> นักแสดง | นักแสดงหลัก> รับบท |
| --- | --- |
ทะเล: อังศุมาลิน สิรภัทรศักดิ์เมธา
ณภัทร: เมฆ เมฆวัฒนา
ปีเตอร์: วชิรวิชญ์ ชีวอารี
การผลิต

วรเวช ดานุวงศ์ นักแสดงและนักร้องชื่อดังที่ผันตัวมาเป็นผู้จัดละครเต็มตัวและผลิตละครซีรีส์ที่มีคุณภาพ คราวนี้เขาลงทุนสร้างละครเรื่องใหม่ชื่อ ฉันรักทะเล...ที่มีเธอ เป็นการดัดแปลงจากหนังสือการ์ตูนชื่อดังของมุนินทร์ สายประสาท ละครซีรีส์เรื่องนี้ถ่ายทำส่วนใหญ่ในบริเวณใกล้ชายทะเล ใต้น้ำ หรือน้ำลึก มุนินทร์ได้พบกับบรรดานักแสดงตั้งแต่ก่อนเริ่มถ่ายทำและทำเวิร์กช็อปต่าง ๆ เพื่อให้นักแสดงสามารถแสดงเป็นตัวละครได้ใกล้เคียงกับภาพประกอบของเธอในการ์ตูนให้ได้มากที่สุด
ออกอากาศ

ละครซีรีส์เรื่องนี้พัฒนาโดย "เลเซอร์แคทสตูดิโอ" และออกอากาศทุกวันจันทร์และอังคาร เวลา 20:30 น. ทางช่องทรูโฟร์ยู เบื้องหลังการถ่ายทำเผยแพร่เมื่อวันที่ 1 กุมภาพันธ์ พ.ศ. 2561 และเผยแพร่ตอนใกล้จะสิ้นสุดการถ่ายทำซีรีส์เมื่อวันที่ 28 เมษายน พ.ศ. 2561 บนบัญชีอย่างเป็นทางการของ Lasercat Studio ตอนแรกออกอากาศเมื่อวันที่ 20 กุมภาพันธ์ พ.ศ. 2561 นอกจากนี้ ยังมีการเปิดตัวเพลงประกอบละคร 4 เพลงระหว่างการออกอากาศ
ยัวร์เฟรนด์ลีเนเบอร์ฮูดสไปเดอร์-แมน

| ยัวร์เฟรนด์ลีเนเบอร์ฮูดสไปเดอร์-แมน |
| --- | --- |
ประเภท: ซูเปอร์ฮีโร่
สร้างโดย: เจฟฟ์ แทรมเมลล์
เค้าโครงจาก: สไปเดอร์-แมน โดย สแตน ลี สตีฟ ดิตโก
เขียนโดย: เจฟฟ์ แทรมเมลล์
แสดงนำ:   ฮัดสัน เทมส์  คาริ วาห์ลเกรน  เกรซ ซอง  ยูจีน เบิร์ด  เซโน รอบินสัน  โคลแมน โดมิงโก  ฮิวจ์ แดนซี  ชาร์ลี ค็อกซ์ 
ดนตรีโดย:   ลีโอ ไบเรนเบิร์ก  แซ็ค โรบินสัน 
ประเทศแหล่งกำเนิด: สหรัฐ
ภาษาต้นฉบับ: อังกฤษ
จำนวนฤดูกาล: 1
จำนวนตอน: 10
การผลิต
ผู้อำนวยการผลิต:   เจฟฟ์ แทรมเมลล์  วิกตอเรีย อลอนโซ  หลุยส์ ดีเอสโพซิโต  เควิน ไฟกี  แบรด วินเดอร์บอม 
บริษัทผู้ผลิต: มาร์เวลสตูดิโอส์แอนิเมชัน
ออกอากาศ
เครือข่าย: ดิสนีย์+
การแสดงที่เกี่ยวข้อง
ละครชุดทางโทรทัศน์ของจักรวาลภาพยนตร์มาร์เวล
ยัวร์เฟรนด์ลีเนเบอร์ฮูดสไปเดอร์-แมน (อังกฤษ: Your Friendly Neighborhood Spider-Man) เป็นแอนิเมชันชุดทางโทรทัศน์อเมริกัน สร้างโดย เจฟฟ์ แทรมเมลล์ สำหรับบริการสตรีมมิงดิสนีย์+ โดยอิงจากตัวละครสไปเดอร์-แมนของมาร์เวลคอมิกส์ และเป็นละครชุดทางโทรทัศน์เรื่องที่ 12 ในจักรวาลภาพยนตร์มาร์เวล (MCU) และสร้างโดย มาร์เวลสตูดิโอส์แอนิเมชัน แอนิเมชันชุดสำรวจเรื่องราวต้นกำเนิดของ ปีเตอร์ ปาร์คเกอร์ และช่วงแรก ๆ ของการเป็น สไปเดอร์-แมน แอนิเมชันชุดดำเนินเรื่องในเส้นเวลาอื่น แยกจากภาพยนตร์ และละครชุดหลักของจักรวาลภาพยนตร์มาร์เวล เมื่อ นอร์แมน ออสบอร์น กลายมาเป็นที่ปรึกษาของปาร์คเกอร์แทนที่จะเป็น โทนี สตาร์ก แทรมเมลล์ ทำหน้าที่เป็นโชว์รันเนอร์ และหัวหน้าผู้เขียนบท โดย เมล ซเวียร์ ทำหน้าที่เป็นผู้กำกับดูแล
ฮัดสัน เทมส์ ให้เสียงเป็น ปีเตอร์ ปาร์คเกอร์ / สไปเดอร์-แมน โดยกลับมารับบทเดิมจากแอนิเมชันชุดของมาร์เวลสตูดิโอเรื่อง สมมติว่า...? (2021–2024) ร่วมกับ คาริ วาห์ลเกรน, เกรซ ซอง, ยูจีน เบิร์ด, เซโน รอบินสัน, โคลแมน โดมิงโก, ฮิวจ์ แดนซี และชาร์ลี ค็อกซ์ ดิสนีย์+ ประกาศแอนิเมชันชุดในชื่อ สไปเดอร์-แมน: เฟรชเมนเยียร์ เมื่อเดือนพฤศจิกายน ค.ศ. 2021 โดยแทรมเมลล์ทำหน้าที่เป็นหัวหน้าผู้เขียนบท แต่เดิมตั้งใจให้ดำเนินเรื่องอยู่ในความต่อเนื่องของจักรวาลภาพยนตร์มาร์เวลหลัก แต่ทีมงานสร้างสรรค์พบว่ามีข้อจำกัดมากเกินไป และจึงตัดสินใจย้ายไปยังเส้นเวลาอื่น โดยให้แอนิเมชันชุดได้สำรวจแนวคิดและตัวละครที่คุ้นเคยในรูปแบบใหม่ ๆ แอนิเมชันชุดเปลี่ยนชื่อเป็น ยัวร์เฟรนด์ลีเนเบอร์ฮูดสไปเดอร์-แมน ในเดือนธันวาคม ค.ศ. 2023 แอนิเมชันแบบเซลล์เชด 3 มิติ มีความคล้ายคลึงกับหนังสือการ์ตูน "ดิอะเมซิงสไปเดอร์-แมน" ในช่วงแรก แอนิเมชันสร้างโดย โพลีกอนพิกเจอส์ และ ซีจีซีจี, อิงค์
ปีแรกของ ยัวร์เฟรนด์ลีเนเบอร์ฮูดสไปเดอร์-แมน ออกอากาศสองตอนแรกบนดิสนีย์+ เมื่อวันที่ 29 มกราคม ค.ศ. 2025 แล้วปล่อยตอนที่เหลือเป็นกลุ่มจนถึงวันที่ 19 กุมภาพันธ์ แอนิเมชันชุดเป็นส่วนหนึ่งของเฟสห้าในจักรวาลภาพยนตร์มาร์เวล ปีที่สองคาดว่าจะออกอากาศใน ค.ศ. 2026 โดยจะเป็นส่วนหนึ่งของเฟสหก ปีที่สามกำลังอยู่ในการพัฒนา
นักแสดงและตัวละคร

ฮัดสัน เทมส์ รับบทเป็น ปีเตอร์ ปาร์คเกอร์ / สไปเดอร์แมน: เด็กอายุ 15 ปีที่ได้รับพลังเหมือนแมงมุมหลังจากถูกแมงมุมกัมมันตภาพรังสีกัด เทมส์กลับมารับบทเดิมจากเรื่อง สมมติว่า...? ของมาร์เวลสตูดิโอส์แอนิเมชัน (2021–ปัจจุบัน)
ยูจีน เบิร์ด รับบท ลอนนี ลินคอล์น
เกรซ ซอง รับบท นิโก้ มิโนรู
ฮิวจ์ แดนซี รับบท ออตโต อ็อกตาเวียส
คาริ วาห์ลเกรน รับบท เมย์ ปาร์กเกอร์: ป้าของปีเตอร์
เซโน โรบินสัน รับบท แฮร์รี่ ออสบอร์น
ชาร์ลี ค็อกซ์ รับบท แมตต์ เมอร์ด็อก / แดร์เดวิล: ทนายความตาบอดจากเฮลส์คิทเชน ที่ใช้ชีวิตสองหน้าในฐานะผู้พิทักษ์กฎหมายชื่อ แดร์เดวิล
พอล เอฟ. ทอมป์กินส์ รับบทเป็น เบนท์ลีย์ วิทท์แมน
แหล่งข้อมูลอื่น

เว็บไซต์ทางการ at Marvel.com
ยัวร์เฟรนด์ลีเนเบอร์ฮูดสไปเดอร์-แมน ที่อินเทอร์เน็ตมูวีเดตาเบส
ขจรเดช พรมรักษา

| ขจรเดช พรมรักษา |
| --- | --- |
กบ บิ๊กแอส ในปี 2560
ข้อมูลพื้นฐาน
ชื่อเกิด: ขจรเดช พรมรักษา
ฉายา: กบ บิ้กแอส
เกิด: 9 พฤศจิกายน พ.ศ. 2518 (49 ปี)
ที่เกิด: จังหวัดอุดรธานี ประเทศไทย
แนวเพลง: ฮาร์ดร็อก ออลเทอร์นาทิฟเมทัล เฮฟวีเมทัล นูเมทัล เมทัลคอร์
อาชีพ: มือกลอง, นักแต่งเพลง, โปรดิวเซอร์
เครื่องดนตรี: กลองชุด
ช่วงปี: พ.ศ. 2540 - ปัจจุบัน
ค่ายเพลง: มิวสิค บั๊กส์ (2540 - 2546)   จีนี่เรคอร์ดส (2547 - ปัจจุบัน)
คู่สมรส: อ๋อ (2555 - ปัจจุบัน)

สมาชิก: บิ๊กแอส

เว็บไซต์: แฟนเพจบิ้กแอส
ขจรเดช พรมรักษา (ชื่อเล่น: กบ; เกิด 9 พฤศจิกายน พ.ศ. 2518) รู้จักกันในนาม กบ บิ๊กแอส มือกลองวง บิ๊กแอส  โปรดิวเซอร์และเป็นนักแต่งเพลงในทีมแมงโก้ให้กับศิลปินจำนวนมาก เช่น บอดี้แสลม, บิ๊กแอส, ปาล์มมี่, อีโบล่า เป็นต้น
ประวัติ

ขจรเดช พรมรักษา เกิดเมื่อวันที่ 9 พฤศจิกายน พ.ศ. 2518 ขจรเดชมี่พี่ชายชื่อ อภิชาติ พรหมรักษา (หมู บิ้กแอส) จบการศึกษามหาวิทยาลัยเทคโนโลยีราชมงคลตะวันออก วิทยาเขตจักรพงษภูวนารถ จากนั้นสอบเข้าศึกษาที่โรงเรียนการไปรษณีย์ และได้รับการบรรจุแต่งตั้งเป็นนายไปรษณีย์โทรเลข ระดับ 2 ต่อมาได้ถูกหมู อภิชาติ พรมรักษาชักเชิญเข้ามาเป็นมือกลองของวงบิ้กแอสในเวลาต่อมา
ประวัติ > วงบิ้กแอส

หมู - อภิชาติ พรมรักษา และ อ็อฟ - พูนศักดิ์ จตุระบุล เป็นเพื่อนร่วมชั้นเรียนตั้งแต่สมัยมัธยมศึกษาที่โรงเรียนสตรีวิทยา 2 ตั้งวงดนตรีขึ้นมาแต่ไม่ได้จริงจังมากนักจนกระทั่งเรียนจบมัธยมก็แยกย้ายหลังจากนั้นอ็อฟไปเรียนที่วิทยาลัยก่อสร้างดุสิต จึงชักชวน แด็ก - เอกรัตน์ วงศ์ฉลาด ที่เรียนที่เดียวกันมาร่วมวงกันด้วย ขณะนั้นหมูที่เรียนอยู่วิทยาลัยช่างศิลป์ก็ชักชวน ต้น - เอกรัตน์ รัตนปิณฑะ เพื่อนที่วิทยาลัยช่างศิลป์ โดยหมูก็ได้ชักชวนน้องชายของตนเอง กบ - ขจรเดช พรมรักษามาเป็นมือกลอง
ผลงาน

อัลบั้ม Not Bad (พ.ศ. 2540 )
อัลบั้ม XL (พ.ศ. 2543)
อัลบั้ม My World (พ.ศ. 2546)
อัลบั้ม Seven (พ.ศ. 2547)
อัลบั้ม Begins (พ.ศ. 2549)
อัลบั้ม Love (พ.ศ. 2551)
อีพีแดนเนรมิต (พ.ศ. 2556)
อัลบั้ม The Lion (พ.ศ. 2560)
อัลบั้ม ลายนิ้วมือ (พ.ศ. 2565)
ผลงาน > ผลงานการแต่งเพลง

คนเดิม - ; Free
ข้าน้อยสมควรตาย (ประกอบภาพยนตร์ ตีสาม คืนสาม 3D) - ค็อกเทล
กลับสู่จุดเริ่มต้น - อีโบลา
สิ่งที่ฉันเป็น  - อีโบลา
หนีไม่พ้น - อีโบลา
เอาให้ตาย - อีโบลา
ฉุดฉันขึ้นไป - อีโบลา
วันที่ไม่มีจริง - อีโบลา
เพื่อเธอคนเดียว - จิระศักดิ์ ปานพุ่ม
คนดีที่ฉันรัก -ลาบานูน
191 - ลาบานูน
แฟนเก่า - ลาบานูน
คนตัวดำ - ลาบานูน
เชือกวิเศษ
แพ้ทาง
พนักงานดับเพลิง
ทางของฉันฝันของเธอ - บอดี้สแลม
ความรัก - บอดี้สแลม
ยาพิษ - บอดี้สแลม
ความเชื่อ - บอดี้สแลม
คิดถึง  - บอดี้สแลม
รักอยู่ข้างเธอ - บอดี้สแลม
อกหัก  - บอดี้สแลม
ยิ่งรู้ยิ่งไม่เข้าใจ - บอดี้สแลม
นาฬิกาตาย - บอดี้สแลม
ทางกลับบ้าน - บอดี้สแลม
เปราะบาง - บอดี้สแลม
ชีวิตเป็นของเรา - บอดี้สแลม
คราม - บอดี้สแลม
งมงาย - บอดี้สแลม
ปลายทาง - บอดี้สแลม
ขอบฟ้า - บอดี้สแลม
เรือเล็กควรออกจากฝั่ง - บอดี้สแลม
ความรักทำให้คนตาบอด  - บอดี้สแลม
เจ็บจนวันนี้ - บอดี้สแลม
พูดในใจ - บอดี้สแลม
ครึ่งๆ กลางๆ - บอดี้สแลม
รักอยู่ข้างเธอ - บอดี้สแลม
เรา - บอดี้สแลม, บิ๊กแอส
เงา - บอดี้สแลม
แสงสุดท้าย - บอดี้สแลม
ก่อนตาย - บิ๊กแอส
ทางผ่าน - บิ๊กแอส
ดีแต่ปาก - บิ๊กแอส
คนไม่เอาถ่าน - บิ๊กแอส
เกิดมาแค่รักกัน - บิ๊กแอส
เล่นของสูง - บิ๊กแอส
น้ำตา - บิ๊กแอส
ปลุกใจเสือป่า - บิ๊กแอส
ทุ้มอยู่ในใจ - พูนศักดิ์ จตุระบุล (เพลงประกอบภาพยนตร์ เรื่อง ซักซี้ด ห่วยขั้นเทพ)
ข้าน้อยสมควรตาย - บิ๊กแอส
พรหมลิขิต - บิ๊กแอส
แดนเนรมิต - บิ๊กแอส
ทนไม่ไหว - บิ๊กแอส
Begins - บิ๊กแอส
เท่าที่มี - บิ๊กแอส
อาบน้ำร้อน - บิ๊กแอส
ลมเปลี่ยนทิศ - บิ๊กแอส
คนหลงทาง - บิ๊กแอส
อย่างน้อย - บิ๊กแอส
ความหวังโง่ๆ - บิ๊กแอส
ชีวิตฉันไม่ได้เป็นของเธอ - บิ๊กแอส
เรา - บอดี้สแลม, บิ๊กแอส
รัก - บิ๊กแอส
ฝุ่น - บิ๊กแอส
หัวใจ - บิ๊กแอส
ฉันตะโกนดังพอหรือยัง - บิ๊กแอส
ศัตรูที่มองไม่เห็น - บิ๊กแอส
สัตว์โลกย่อมเป็นไปตามกรรม - บิ๊กแอส
อะไรกันนักกันหนา - บิ๊กแอส
สิ่งกีดขวาง - บิ๊กแอส
มหา'ลัยไม่มีสอน - บิ๊กแอส
สู้โว๊ย!!! - บิ๊กแอส
เท่าไหร่ก็เอา - เกียรติศักดิ์ อุดมนาค
ผลงาน > ผลงานการแต่งเพลง > เอ๊ะ จิรากร

ปาใส่หน้า - เอ๊ะ จิรากร
ปาล์มมี่
อยู่ต่อได้หรือเปล่า
ความเจ็บปวด
Ooh
ผลงาน > ผลงานการแต่งเพลง > พุฒิพงศ์ อัสสรัตนกุล

สวยงามเสมอ (Ever-Forever) (เพลงประกอบภาพยนตร์หลานม่า)
ผลงาน > ผลงานในฐานะ Music Director

คอนเสิร์ต จีนี่เฟสต์ 19 ปี กว่าจะร็อกเท่าวันนี้ หรือ g19 - 10 ก.พ. 2561
คอนเสิร์ต My Name is Num Kala 19 ปีที่รอ #ไม่มาก็คิดถึง - 19,20 พ.ค. 2561
ชีวิตส่วนตัว

ขจรเดช สมรสกับแฟนสาวนอกวงการ อ๋อ ที่โรงแรม ทาว์น อิน ทาว์น ใน กรุงเทพ เมื่อวันที่ 14  มกราคม 2555
แหล่งข้อมูลอื่น

อินสตาแกรมของกบ บิ้กแอส
แมงโกทีม
สโมสรฟุตบอลโปลิศ เทโร

สโมสรฟุตบอลโปลิศ เทโร (อังกฤษ: Police Tero F.C.) เป็นสโมสรฟุตบอลในประเทศไทย โดยปัจจุบันลงทำการแข่งขันอยู่ใน ไทยลีก 2 ก่อตั้งขึ้นในปี พ.ศ. 2535 ในนาม โรงเรียนศาสนวิทยา และได้เปลี่ยนชื่อเป็นปัจจุบันในปี พ.ศ. 2561
ประวัติสโมสร > เริ่มต้น

สโมสรฟุตบอลโปลิศ เทโรเริ่มก่อตั้งเมื่อปี พ.ศ. 2535 โดย นายวรวีร์ มะกูดี ในชื่อ โรงเรียนศาสนวิทยา ซึ่งเป็นโรงเรียน ในเขตหนองจอก กรุงเทพมหานคร และได้ส่งเข้าแข่งขัน ฟุตบอลถ้วยพระราชทาน ง ซึ่งสโมสรทำผลงานได้ดี จนเลื่อนชั้นขึ้นมาเล่นใน ถ้วยพระราชทาน ค ในปี พ.ศ. 2536 และ ถ้วยพระราชทาน ข ในปี พ.ศ. 2537
ในปี พ.ศ. 2538 สโมสรฯ สร้างสีสรรในฟุตบอลไทย โดยหลังจากที่ได้เลื่อนชั้นมาเล่นใน ถ้วยพระราชทาน ก สโมสรฯ ได้ย้ายที่ตั้งสโมสรมาที่ จังหวัดสุราษฏร์ธานี และ เริ่มมีนักฟุตบอลต่างประเทศมาเล่นในไทย เช่น อุสมัน ไนยี, จอร์จี้ คริสเตียน, และ ลอเรนโซ่ ยูจิน ลอเรนท์ โดยมีนักฟุตบอลชาวไทยที่เป็นตัวหลักในขณะนั้นอย่าง ดุสิต เฉลิมแสน, รุ่งเพชร เจริญวงศ์, ณรงค์ พรไพบูลย์ เป็นต้น
ประวัติสโมสร > สิงห์-เทโรศาสน

ต่อมา ในปี พ.ศ. 2539 สมาคมฟุตบอลแห่งประเทศไทยฯ ได้จัดลีกฟุตบอลอาชีพขึ้นในนาม ไทยแลนด์ซอกเกอร์ลีก ทางสโมสรฯ ได้รับเงินสนับสนุนจาก บริษัท บุญรอด บริวเวอรี จำกัด และ บริษัท เทโร เอ็นเตอร์เทนเมนท์ จำกัด จึงได้เปลี่ยนชื่อมาเป็น สิงห์-เทโรศาสน และได้มีการเปลื่ยนสีเสื้อมาเป็นสีเหลือง รวมไปถึงมีการจ้างผู้ฝึกสอนเป็นชาวต่างชาติ และใช้สนามเหย้าคือ สนามกีฬาสิรินธร ใน โรงเรียนอัสสัมชัญศรีราชา และเริ่มเสริมทีมด้วยนักฟุตบอลไทยที่มีชื่อเสียงเช่น วัชรพงษ์ สมจิตร และ ยังได้ วรวุฒิ ศรีมะฆะ, สะสม พบประเสริฐ และ สิงห์ โตทวี ของธนาคารกสิกรไทย ในเลกที่สองฤดูกาลนั้น  ซึ่งทำให้สโมสรฯ ได้รับสมญานามว่า ทีมเจ้าบุญทุ่มเมืองไทย แต่อย่างไรก็ดี สโมสรฯกลับทำผลงาน ต่ำกว่าเป้าหมาย โดยจบฤดูกาล 2539-2540 ด้วยอันดับที่ 12 ของลีก
ประวัติสโมสร > สิงห์-เทโรศาสน > ก่อนมังกรไฟ

ต่อมาในปี พ.ศ. 2540 ทาง เบียร์สิงห์ ยกเลิกการสนับสนุนทีม ทำให้สโมสรเปลื่ยนชื่อมาเป็น เทโรศาสน และได้เปลื่ยนแปลงผู้ฝึกสอน มาเป็น พงษ์พันธ์ วงษ์สุวรรณ และได้นักฟุตบอลจาก องค์การโทรศัพท์ฯ อย่าง อนุรักษ์ ศรีเกิด, จตุพงษ์ ทองสุข, ทิวากร สุขสด เป็นต้น ซึ่งสโมสรจบฤดูกาลด้วยอันดับที่ 5 แต่ว่าได้สิทธิเป็นตัวแทนประเทศไทย ลงแข่งขันใน เอเชียนคลับแชมเปียนชิพ และนักเตะของสโมสรอย่าง วรวุฒิ ศรีมะฆะ ยังเป็นดาวซัลโวของลีกอีกด้วยการยิงไป 17 ประตู
ประวัติสโมสร > บีอีซี เทโรศาสน

ต่อมาในปี พ.ศ. 2541 กลุ่มบีอีซี เวิลด์ ได้เข้าซื้อกิจการของ บจก.เทโร และเปลี่ยนชื่อบริษัทเป็น บริษัท บีอีซี เทโร เอ็นเตอร์เทนเมนท์ จำกัด (มหาชน) จึงเปลี่ยนชื่อสโมสรใหม่อีกครั้งเป็น บีอีซี เทโรศาสน โดยสโมสรฯสามารถจบอันดับที่ 3 ใน ฤดูกาล 2541 แล้วยังได้สิทธิซึ่งเป็นตัวแทนจากประเทศไทยไปเล่น เอเอฟซีแชมเปียนส์คัพ ในฐานะสโมสรชนะเลิศ สิงห์ เอฟเอคัพ
หลังจากนั้นในปี พ.ศ. 2542 สโมสรฯ ได้ เจสัน วิธ ลูกชายของ ปีเตอร์ วิธ ผู้ฝึกสอนทีมชาติไทย ในขณะนั้นมาร่วมทีม และได้ อเดบาโย กาเดโบ กองหลังชาวไนจีเรีย ที่มีดีกรีระดับทีมชาติไนจีเรีย ระดับเยาวชน รุ่นเดียวกับ เอ็นวานโก้ คานู, เจย์ เจย์ โอโคชา มาร่วมทีม ซึ่งสโมสรจบฤดูกาลที่อันดับที่ 3 ของลีก แต่ผลงานในบอลถ้วย กลับไม่ดีนัก โดยในการแข่งขัน สิงห์ เอฟเอคัพ ก็ตกรอบแปดทีมสุดท้าย ส่วนผลงานในฟุตบอลเอเซีย อย่าง เอเอฟซีแชมเปียนส์คัพ ก็ทำผลงานได้ไม่สมบูรณ์เท่าไรโดยนัดแรกเอาชนะ ทรีสตาร์คลับ ของเนปาลไป 6-1 แต่นัดที่สองแพ้ให้กับ ต้าเลียน วันด้า ไป 3-1 จึงต้องตกรอบ
ประวัติสโมสร > บีอีซี เทโรศาสน > สู่จุดสูงสุด

ต่อมาในปี พ.ศ. 2543 สโมสรฯสร้างเกียรติประวัติที่สูงสุดได้สำเร็จด้วยการคว้าแชมป์ ไทยลีก ได้เป็นสมัยแรกของสโมสร และนักเตะของสโมสรอย่าง อนุรักษ์ ศรีเกิด ก็ได้รับรางวัลผู้เล่นยอดเยี่ยมแห่งปีอีกด้วย
จากนั้นในปี พ.ศ. 2544 สโมสรฯ เปลี่ยนแปลงผู้ฝึกสอนมาเป็นคนไทย อย่าง พิชัย ปิตุวงศ์ ซึ่งในฤดูกาลนั้นได้ตัว เทิดศักดิ์ ใจมั่น จาก กรุงเทพมหานคร และแจ้งเกิดนักเตะดาวรุ่งในยุคนั้นอย่าง ดัสกร ทองเหลา ที่ ณ ขณะนั้นมีอายุเพียง 16 ปี เล่นในทีมชุดใหญ่เป็นครั้งแรก และสามารถสร้างประวัติศาสตร์ด้วยการคว้าแชมป์ ไทยลีก 2544/2545 ได้สำเร็จ และเป็นแชมป์ไทยลีก 2 สมัยซ้อนเป็นครั้งแรก
ในปี พ.ศ. 2545 สโมสรฯ เปลื่ยนแปลงผู้ฝึกสอนจาก พิชัย ปิตุวงศ์ เป็น อรรถพล บุษปาคม ซึ่งสโมสรฯ สามารถสร้างประวัติศาสตร์ครั้งใหญ่ของวงการฟุตบอลไทยในการแข่งขัน เอเอฟซีแชมเปียนส์ลีก โดยเข้าไปถึงรอบชิงชนะเลิศกับสโมสร อัล ไอน์ ตัวแทนจาก สหรัฐอาหรับเอมิเรตส์ ซึ่งแข่งขันแบบเหย้า-เยือน โดยนัดแรกสโมสรฯบุกไปเยือนแล้วแพ้ไป 2-0 แต่ในนัดที่สองได้เล่นเป็นทีมเหย้าโดยแข่งที่ ราชมังคลากีฬาสถาน สโมสรเอาชนะไปได้ 1-0 จากการยิงลูกโทษของ เทิดศักดิ์ ใจมั่น แต่ก็แพ้ไปด้วยสกอร์รวม 2-1 ได้แค่รองชนะเลิศ ซึ่งเป็นผลงานที่ดีที่สุดของสโมสรฟุตบอลจากประเทศไทยที่ทำได้ในการแข่งขันนี้ นับตั้งแต่เปลี่ยนชื่อการแข่งขันเป็นเอเอฟซีแชมเปียนส์ลีก ขณะเดียวกัน สโมสรฯก็ยังได้รองชนะเลิศการแข่งขัน อาเซียนคลับแชมเปียนชิพ โดยแพ้ให้กับ อิสต์ เบงกอล ของ อินเดีย 3-1 ซึ่งในทีมชุดนั้นมีนักเตะที่มีชื่อเสียงในระดับประเทศมากมายเช่น วรวุฒิ ศรีมะฆะ, ดุสิต เฉลิมแสน, ขวัญชัย เฟื่องประกอบ, เทิดศักดิ์ ใจมั่น, ปณัย คงประพันธ์, จตุพงษ์ ทองสุข, ดัสกร ทองเหลา รวมไปถึง นักฟุตบอลต่างชาติอย่าง อาดู ซันเดย์ กองกลางชาว ไนจีเรีย
หลังจากได้รองชนะเลิศ เอเอฟซีแชมเปียนส์ลีก มาตรฐานของสโมสรฯ เริ่มตกลง แต่ยังถือว่าเป็นสโมสรที่มีลุ้นแชมป์ได้ในหลายฤดูกาล ใน ไทยลีก 2547/48 สโมสรได้แต่งตั้ง สะสม พบประเสริฐ มาคุมทีมแม้ผลงานของทีมกลับต้องมาหนีตกชั้น แต่ก็ยังสามารถจบฤดูกาลด้วยอันดับที่ 6  และในปีนั้นเอง สโมสรฯได้ดันนักฟุตบอลอย่าง ชาคริต บัวทอง และ ธีรเทพ วิโนทัย ขึ้นมาประดับวงการฟุตบอลไทย
ประวัติสโมสร > บีอีซี เทโรศาสน > ร่วมมือกับอาร์เซนอล

ในปี พ.ศ. 2548 ทางสโมสรฯ ได้ลงนามในสัญญาร่วมกับสโมสรฟุตบอลอาร์เซนอล ในพรีเมียร์ลีก ก่อตั้งบริษัทที่ทำธุรกิจด้านฟุตบอลโดยเฉพาะขึ้นมา ซึ่งมีร้านขายของที่ระลึกที่เซ็นทรัลเวิลด์ และได้มีการเปลี่ยนแปลงอัตลักษณ์ของสโมสรใหม่ทั้งหมด โดยโลโก้ของสโมสรนั้น ทางสโมสรอาร์เซนอลเป็นผู้ออกแบบให้ และชุดแข่งของสโมสรให้มีความคล้ายคลึงกับทางสโมสรอาร์เซนอลอีกด้วย
และในปีนั้นสโมสรได้เปลื่ยนแปลงผู้ฝึกสอนเป็น เดวิด บูท และเสริมนักฟุตบอลไทยที่มีชื่อเสียงอย่าง พิพัฒน์ ต้นกันยา, ปรัชญ์ สมัคราษฎร์, คัมภีร์ ปิ่นฑะกูล เป็นต้น และยังได้ตัว ไนออล ควินน์ อดีตนักฟุตบอลของ ซันเดอร์แลนด์ และ แมนเชสเตอร์ซิตี มาร่วมทีม ทำให้สโมสรฯจบด้วยอันดับ 3 
ใน ฤดูกาล 2553 สโมสรฯ ทำการย้ายสนามเหย้าแข่งขันจาก สนามบีอีซี เทโรศาสน หนองจอก (สนามทิวสน) มาที่ สนามเทพหัสดิน เนื่องจากสนามหนองจอกนั้นไม่ได้มาตรฐานจาก ไทยพรีเมียร์ลีก และเดินทางยากลำบาก โดยที่สนามเทพหัสดิน สามารถเดินทางสะดวกเพราะสามารถเดินทางด้วย รถไฟฟ้าบีทีเอส มาลงที่สถานีสนามกีฬาแห่งชาติได้
ประวัติสโมสร > บีอีซี เทโรศาสน > เปลื่ยนแปลง

ใน ฤดูกาล 2555 สโมสรได้จ้าง โรเบิร์ต โปรคูเรอร์ มาเป็นผู้อำนวยการสโมสร และในช่วงนี้เองที่สโมสรฯ ปั้นเยาวชนขึ้นสู่ทีมเป็นจำนวนมาก โดยทีมเยาวชนของสโมสร สามารถคว้าแชมป์ ไทยเอฟเอ ยูธคัพ ได้สำเร็จ ซึ่งในทีมชุดนั้น มีนักฟุตบอลอย่าง อภิสิทธิ์ คำวัง, ชนาธิป สรงกระสินธ์, อัครพล มีสวัสดิ์, ศนุกรานต์ ถิ่นจอม เป็นต้น 
ซึ่งภายหลังนักฟุตบอลในทีมชุดนี้ก็ได้ถูกดันขึ้นมาในทีมชุดใหญ่ และได้ติดทีมชาติไทยในเวลาต่อมา
ต่อมาในปี พ.ศ. 2555 บีอีซี เทโรศาสน เปิดตัว สเวน-เยอราน เอริกซอน ชาวสวีดิช อดีตผู้จัดการ ทีมชาติอังกฤษ ซึ่งรับตำแหน่ง ผู้อำนวยการฝ่ายเทคนิค ของสโมสร โดยพาสโมสรจบอันดับ 3 ของไทยพรีเมียร์ลีกในฤดูกาลนั้น และในปี พ.ศ. 2556 สโมสรฯ ย้ายสนามเหย้าแข่งขันไปอยู่ที่ สนามกีฬาเฉลิมพระเกียรติ 72 พรรษา เขตมีนบุรี เนื่องจากสนามเทพหัสดินไม่พร้อมที่จะใช้งาน และกลายเป็นการกลับสู่ถิ่นที่อยู่เดิมของสโมสรอีกครั้งในย่านมีนบุรี หนองจอก
ทศพร
อดิศร
อิวามาซะ
อภิเชษฐ์
อนุชา
รังสรรค์ (c)
ธนบูรณ์
นฤบดินทร์
ชิโมจิ
ชนาธิป
ดาลอวิช
ผู้เล่นตัวจริงในโตโยต้า ลีกคัพ 2557 นัดชิงชนะเลิศ ที่เทโรเอาชนะบุรีรัมย์ ยูไนเต็ด 2–0
ในฤดูกาล 2557 ภายใต้การคุมทีมของ โจเซ่ อัลเวส บอจีส สโมสรฯ สร้างประวัติศาสตร์ ชนะเลิศการแข่งขัน โตโยต้า ลีกคัพ โดยเอาชนะ บุรีรัมย์ ยูไนเต็ด ไปได้ 2-0 จากการทำประตูของ ไดกิ อิวามาสะ และ จอร์จี้ เวลคัม โดย ชนาธิป สรงกระสินธ์ คว้ารางวัลผู้เล่นทรงคุณค่าอีกด้วย และเป็นตำแหน่งชนะเลิศครั้งแรกของสโมสรฯ ในรอบ 12 ปี
ประวัติสโมสร > โปลิศ เทโร > เปลี่ยนแปลงการบริหาร

หลังจาก ฤดูกาล 2559 สี้นสุดลง สโมสรฯได้รับความสนใจที่จะมาทำทีมต่อ โดยในช่วงเดือนธันวาคม พ.ศ. 2559 กลุ่มนายทุนของ อุดรธานี เอฟซี ซึ่งเคยมีข่าวจะเข้ามาเทคโอเวอร์ พัทยา ยูไนเต็ด ได้พยายามเข้ามาเทคโอเวอร์สโมสรด้วยงบประมาณ 60 ล้านบาท แต่การเจรจาไม่ลงตัวทำให้ไม่เกิดขึ้น
แต่จากนั้นไม่นานได้มีกระแสข่าวออกมาว่ามีกลุ่มทุนอีกกลุ่มที่นำโดย นายตำรวจระดับสูง ติดต่อเข้ามาเพื่อขอบริหารสโมสร ซึ่งต่อมาก็ได้มีการเปิดเผยว่าเป็นกลุ่มของ พลตำรวจเอกจักรทิพย์ ชัยจินดา ผู้บัญชาการตำรวจแห่งชาติ โดยทาง พล.ต.อ. จักรทิพย์ เป็นประธานสโมสรและได้เปลี่ยนชื่อเป็น โปลิศ เทโร (Police Tero Football Club) และได้ย้ายสนามไปอยู่ที่ สนามบุณยะจินดา โดยได้มีการแถลงข่าวเปิดตัวสโมสรเมื่อวันที่ 2 กุมภาพันธ์ พ.ศ. 2560  ทางด้านนายไบรอันได้ร่วมเป็นประธานสโมสรร่วมด้วย โดยที่ต่อมาทาง บริษัท ไทยลีก ไม่อนุมัติการเปลื่ยนชื่อและสัญลักษณ์ของสโมสรฯ เนื่องจากผิดข้อบังคับ คลับไลเซนนิ่งส์ ทำให้สโมสรต้องกลับมาใช้ชื่อ บีอีซี เทโรศาสน อย่างน้อย 1 ฤดูกาล
ประวัติสโมสร > โปลิศ เทโร > การตกชั้นครั้งแรก และการเลื่อนชั้นกลับสู่ไทยลีก

ในฤดูกาล 2561 การแข่งขันนัดที่ 33 หรือนัดรองสุดท้าย โปลิศ เทโร ต้องบุกไปเยือนราชนาวีซึ่งตกชั้นไปแล้วที่สนามกีฬากองทัพเรือ กม. 5 โดยโปลิศ เทโรได้ประตูขึ้นนำก่อน 0–1 จากกฤษพรหม บุญสาร แต่ก็ถูกยิงแซงจนพ่ายแพ้ไป 4–2 ทำให้โปลิศ เทโรตกชั้นสู่ไทยลีก 2 เป็นครั้งแรกของประวัติศาสตร์สโมสร
ในการแข่งขันนัดสุดท้ายของไทยลีก 2 ฤดูกาล 2562 โปลิศ เทโร เปิดบ้านเอาชนะ ระยอง ไปได้ 7–0 ทำให้ทั้งสองสโมสรได้เลื่อนชั้นสู่ไทยลีก ฤดูกาล 2563 โดยโปลิศ เทโร เลื่อนชั้นกลับสู่ไทยลีกหลังจากตกชั้นลงมาเล่นในไทยลีก 2 เพียงฤดูกาลเดียว ส่วนระยองเลื่อนชั้นสู่ไทยลีกเป็นครั้งแรกนับตั้งแต่ก่อตั้งสโมสร